Max du Preez sê ons is almal kleurlinge | SAUK.co.za - Nuus.info
Max du Preez sê ons is almal kleurlinge. En nou is die hele volk kwaad daaroor.
Ons is nie kwaad nie. Dis mos geen skande om 'n kleurling te wees nie, so as Max voel hy wil 'n Kleurling wees, is dit sy saak. Die kleurling is net so deel van hierdie land soos enige ander, met net so veel van 'n bestaansreg en 'n reg tot identiteit, vryheid en voorspoed soos enige ander.
Ons is jare al verby die punt waar ons oordeel volgens daardie klassifikasies. Ons oordeel volgens 'n man se optrede, integriteit, volkstrots en patriotisme. Die Afrikaner het nie nodig om te verduidelik hoekom hy wit of bruin is of wat ookal inie. Die Afrikaner weet wanneer hy 'n Afrikaner is.
Max is nie verkeerd nie. Sy voorsaat, Philippus du Preez, is inderdaad in 1727, volgens die ou Kaapse huweliksregister, in die eg verbind met 'n vrygestelde slavin genaamd Isabella. Haar eerste huwelik was met 'n Europeër – Potgieter.
Ons sal werklik nie teen Max diskrimineer omdat hy nou 'n kleurling is nie. Ons sal wel van hom bly verskil omdat hy 'n obsessie daarmee het om ons volksaard en –wese te besmeer, te verkleineer en die Afrikaner te verneder. Die feit dat Max nou 'n kleurling is, maak dit net heelwat eenvoudiger om te verstaan waarom hy dit doen as wat dit was om te verstaan toe hy nog 'n wit Afrikaner was.
Tags: afrikaans, Afrikaanse, Afrikaanse Nuus, Afrikaner, Aktueel, Berig, Info, Kleurling, kleurlinge, Max du Preez, Nuus, patriotisme, South Africa, Suid Afrika, volkstrots, Wit